Publication: Magyar Közlöny
Issue: MK-2010-192 (Year: 2010, Number: 192)
Era: contemporary
Section: vö.: 32/1991. (VI. 6.) AB határozat, ABH 1991, 146, 156.] szerzõdéses jogviszony az állam és a hitelintézet között, illetve
Paragraph Index: 1360

vö.: 32/1991. (VI. 6.) AB határozat, ABH 1991, 146, 156.] szerzõdéses jogviszony az állam és a hitelintézet között, illetve egy ugyancsak polgári jogi – jellemzõen, de nem kötelezõen hitelszerzõdéssel kombinált – „támogatási szerzõdés” a hitelintézet és az igénylõ között. A hitelintézet és az igénylõ közötti jogviszony lényeges jogszabályi-szerzõdési elemét képezi az, hogy a hitelintézet által nyújtott kedvezmény terheit az állam viseli: a támogatásokat havi elszámolás alapján az állam nevében a Kincstár megtéríti a folyósító hitelintézetnek. Az R. 9. § (5) bekezdése értelmében a támogatást a MEOSZ javaslata alapján folyósítja az erre felhatalmazott hitelintézet. A MEOSZ-nak a támogatás-igénylési folyamatban játszott szerepét az R. 10. §-a a részletezi: az akadálymentesítési támogatás iránti kérelmet nem közvetlenül a hitelintézethez kell benyújtani, hanem a lakóhely szerint illetékes mozgássérültek egyesületéhez, a MEOSZ-hoz címzetten. Ez minden, így a MEOSZ-ban (annak valamelyik tagegyesületében) tagsággal nem rendelkezõ igénylõre is vonatkozik. A kérelmet mellékleteivel együtt a lakóhelyi tagegyesület a MEOSZ-hoz továbbítja, ahol a fõtitkár a javaslatot hitelesíti, szükség esetén kiegészíti, majd a teljes iratanyagot továbbítja a folyósításra felhatalmazott hitelintézetnek. A MEOSZ-nak az R. 9. § (5) bekezdésében szabályozott úgynevezett javaslati jogából az Alkotmánybíróság álláspontja szerint nem vezethetõ le egyértelmûen, hogy a hitelintézet csupán a MEOSZ pozitív állásfoglalása, kvázi engedélyezõ döntése alapján folyósíthatna akadálymentesítési támogatást, illetve, hogy csak a MEOSZ által „javasolt” (jóváhagyott) összeget fizethetné ki. Ugyanakkor a jogszabály ezzel ellentétes értelmezése sem kizárt. Az R. 10. § (2) bekezdésének a támogatási javaslat „hitelesítésére” vonatkozó szabálya ugyanis döntési jogként is értelmezhetõ. Az értelmezési bizonytalanságot jelzi továbbá, hogy az Alkotmánybíróság megkeresésére az önkormányzati miniszter úgy nyilatkozott, hogy a MEOSZ szerepe kizárólag egyfajta „szakértõi véleményként értelmezhetõ”, amely javaslat nem jelent döntést a támogatás kifizethetõségérõl, és nem köti a támogatási döntést meghozó hitelintézetet. Ugyanakkor az Alkotmánybíróság megkereste a MEOSZ fõtitkárát is, aki arról tájékoztatta a testületet, hogy a gyakorlat ettõl eltérõ álláspontot követ: a MEOSZ nem csupán véleményt nyilvánít, hanem az R. felhatalmazása alapján valódi döntést hoz a támogatási kérelmek tárgyában. A MEOSZ által kidolgozott belsõ, ún. LÁT (Lakás Átalakítási Támogatás) ügyintézési-eljárási szabályzat alapján a helyi szervezetek döntenek a kérelmek befogadhatóságáról, majd az iratok, illetve helyszíni környezettanulmány alapján elbírálják a kérelmeket. Pozitív elbírálás esetén a támogatási összeget is tartalmazó javaslatot a helyi szervezet felterjeszti a MEOSZ-hoz. A MEOSZ Központ a javaslatot formai és tartalmi szempontból ellenõrzi, és a támogatás megállapítása esetén „kifizetésre továbbítja” a pénzintézethez, ezzel egyidejûleg értesíti a támogatásban részesülõ személyt a támogatás megállapításáról, a folyósítási javaslat továbbításáról, illetve a támogatás összegérõl. Az önkormányzati miniszter tájékoztatása szerint nem fordult elõ olyan eset, hogy a folyósító hitelintézet a támogatás kifizethetõségérõl a MEOSZ véleményével ellentétesen döntött volna. A hitelintézetek tehát gyakorlatilag csak a MEOSZ által már „odaítélt” támogatások folyósítását végzik. Az Alkotmánybíróság gyakorlata szerint az alkotmányossági vizsgálat során nem hagyható figyelmen kívül a jogszabálynak az élõ jogban megnyilvánuló normatartalma, vagyis jogszabály alatt annak értelmezett és alkalmazott tartalmát együttesen kell érteni. Ez azt jelenti, hogy „amennyiben valamely jogszabály több lehetséges értelme közül a jogalkalmazási gyakorlatban csak egyféle tartalommal realizálódik, akkor csak ez a normatartalom szolgálhat az alkotmányossági vizsgálat alapjául is. Ellenkezõ esetben ugyanis az Alkotmánybíróság az eljárása során

Source: https://magyarkozlony.hu/hivatalos-lapok/bae8596f302587faa8a9549ffe41639017df5820/dokumentumok/606e548d864752db097e19ed32b9c817d76d09dc/letoltes